SET ปิดบวก 1 จุด มูลค่าซื้อขาย 5.25 หมื่นลบ.ลุ้นสัปดาห์หน้า “เฟด” หั่นดบ.หนุนตลาดฯพุ่งต่อ
SET ปิดบวก 1 จุด มูลค่าซื้อขาย 5.25 หมื่นลบ.ลุ้นสัปดาห์หน้า "เฟด" หั่นดบ.หนุนตลาดฯพุ่งต่อ โดยดัชนีปิดตลาดวันนี้ ที่ระดับ 1,661.96 จุด บวก 1.28 จุด หรือ 0.08% มูลค่าการซื้อขาย 5.25 หมื่นล้านบาท
SET ปิดบวก 1 จุด มูลค่าซื้อขาย 5.25 หมื่นลบ.ลุ้นสัปดาห์หน้า "เฟด" หั่นดบ.หนุนตลาดฯพุ่งต่อ
13 ก.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,661.96 จุด บวก 1.28 จุด หรือ 0.08% มูลค่าการซื้อขาย 5.25 หมื่นล้านบาท
10 หุ้นดันดัชนีวันนี้

นายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) กล่าวว่า ตลาดหุ้นไทยวันนี้แกว่งไซด์เวย์ในกรอบ โดยตลาดฯยังมีโมเมนตัมที่ดีขึ้นจากผลประชุมธนาคารกลางยุโรป (ECB) ที่มีการปรับลดอัตราดอกเบี้ย และทำมาตรการผ่อนคลายเชิงปริมาณ (QE) รวมถึงได้เปิดกว้างที่จะไม่กำหนดเวลาสิ้นสุดการทำ QE รอบนี้ด้วย ส่งผลให้การประชุมธนาคารกลางสหรัฐ (เฟด) ในสัปดาห์หน้ามีแนวโน้มที่เฟดจะปรับลดอัตราดอกเบี้ยตาม ECB ซึ่งจะเป็นปัจจัยบวกที่มาประคองตลาดฯไว้
อย่างไรก็ดี ยังต้องติดตามสงครามการค้าระหว่างสหรัฐฯ และจีน หลังจากที่ได้มีการถอยกันคนละก้าว แต่ก็ต้องรอดูการเจรจาการค้ากันในช่วงต้นตุลาคมนี้
ด้านตลาดหุ้นในภูมิภาคเอเชียวันนี้ส่วนใหญ่เคลื่อนไหวในแดนบวก เช่นเดียวกับตลาดในยุโรปที่เทรดบ่ายนี้ต่างก็เคลื่อนไหวในแดนบวกกันเป็นส่วนใหญ่
สำหรับบ้านเราในแง่ Valuation ตอนนี้ไม่ถือว่าถูกแล้ว หลังจากที่กำไรสุทธิต่อหุ้น (EPS) ของบริษัทจดทะเบียนถูกปรับลดลงมาเหลือ 100 บาท/หุ้น ทำให้ดัชนีฯที่ระดับ 1,660 จุด คิด P/E 16.6 เท่า เมื่อเทีบบกับ 10 ปีย้อนหลัง ที่เทรด P/E เฉลี่ย 14.5 เท่า อย่างไรก็ดีตลาดฯก็ยังไม่ถือว่าแพงมาก
แนวโน้มการลงทุนในสัปดาห์หน้า นายวิจิตร กล่าวว่า ในช่วงต้นสัปดาห์ตลาดฯยังน่าจะดีอยู่ จากการเก็งผลประชุมเฟดที่จะมีขึ้นในวันที่ 17-18 ก.ย.นี้ ซึ่งตลาดฯเก็งว่าจะปรับลดอัตราดอกเบี้ย 0.25% พร้อมให้ติดตามการส่งสัญญาณจากเฟดด้วย จากนั้นก็จะมีการประชุมธนาคารกลางญี่ปุ่น (BOJ) ในวันที่ 18-19 ก.ย. และการประชุมธนาคารกลางอังกฤษ (BoE) ในวันที่ 19 ก.ย.นี้
พร้อมให้แนวรับ 1,645 จุด ส่วนแนวต้าน 1,680 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
GULF มูลค่าการซื้อขาย 2,715.97 ล้านบาท ปิดที่ 149 บาท เพิ่มขึ้น 2 บาท
KBANK มูลค่าการซื้อขาย 2,335.05 ล้านบาท ปิดที่ 165.50 บาท ลดลง 4 บาท
PTT มูลค่าการซื้อขาย 1,687.47 ล้านบาท ปิดที่ 45.50 บาท ราคาไม่เปลี่ยนแปลง
ADVANC มูลค่าการซื้อขาย 1,635.45 ล้านบาท ปิดที่ 223 บาท เพิ่มขึ้น 2 บาท
SCB มูลค่าการซื้อขาย 1,622.78 ล้านบาท ปิดที่ 125 บาท เพิ่มขึ้น 1.50 บาท
ตลาดหุ้นเอเชีย
